Source: http://kirkkonummi.cloudnc.fi/fi-FI/Toimielimet/Kunnanvaltuusto/Kokous_2812019/Hankintapaatos__tilintarkastusyhteison_v(27064)
Timestamp: 2019-08-18 18:21:54+00:00

Document:
Hankintapäätös / tilintarkastusyhteisön valinta | Kirkkonummi
Hankintapäätös / tilintarkastusyhteisön valinta
Kunnanvaltuusto, kokous 28.1.2019
§ 6 Hankintapäätös / tilintarkastusyhteisön valinta
KIRDno-2018-711
Tarkastuslautakunta, 10.1.2019
Kokoukseen esitellään tilintarkastuksen kilpailutuksen tulokset.
Kuntalain 121 §:n mukaan tarkastuslautakunnan tehtävänä on mm. valmistella valtuuston päätettävät hallinnon ja talouden tarkastusta koskevat asiat sekä huolehtia kunnan ja sen tytäryhteisöjen tarkastuksen yhteensovittamisesta.
Kuntalain 122 §:n mukaan valtuusto valitsee hallinnon ja talouden tarkastamista varten tilintarkastusyhteisön. Yhteisön on määrättävä vastuunalaiseksi tilintarkastajaksi JHT-tilintarkastaja, joka toimii tehtävässään virkavastuulla. Kunnan tytäryhteisön tilintarkastajaksi on valittava kunnan tilintarkastusyhteisö, jollei tästä poikkeamiseen ole perusteltua tarkastuksen järjestämiseen liittyvää syytä. Tilintarkastusyhteisö voidaan valita kerrallaan enintään kuuden tilikauden hallinnon ja talouden tarkastamista varten.
Kirkkonummen kunnan hallintosäännön § 110:n perusteella Valtuusto valitsee tarkastuslautakunnan esityksestä hallinnon ja talouden tarkastamista varten yhden tilintarkastusyhteisön kuntalain 122 §:n mukaisesti.
Kirkkonummen kunnan tarkastuslautakunta on valmistellut tilintarkastuspalveluiden hankintaa ennen tarjouskilpailuasiakirjojen julkaisemista ja tarkastuslautakunta on päättänyt tarjouspyyntöluonnoksen hyväksymisestä 29.8.2018 (§ 35).
Tilintarkastuspalveluiden hankintaan liittyvä tarjouspyyntö (Tarjouspyyntö 197562/ Kirkkonummen kunnan sekä kuntakonserniin kuuluvien tytäryhteisöjen tilintarkastuspalveluiden hankinta/ KonDno 2018/365) koskee Kirkkonummen kunnan kuntalain hallinnon ja talouden tarkastuspalveluluita, Kirkkonummen kunnan kuntakonserniin kuuluvien tytäryhteisöjen tilintarkastuslain mukaisia tilintarkastuspalveluita sekä eräitä muita tarjouspyynnössä mainittuja palveluita (kuten erityistilintarkastukset, EU-hankkeiden tarkastukset sekä koulutuspalvelut) koskien tilikausia 2019-2021. Tarjouspyyntöön on sisällytetty tilikausia 2022 ja 2023 koskeva optio.
Hankinnasta on julkaistu hankintailmoitus Euroopan yhteisöjen virallisen lehden täydennysosassa (TED-tietokanta) 5.10.2018 (ilmoituksen numero 2018/S 192-4343079). Lisäksi hankinnasta on ilmoitettu työ- ja elinkeinoministeriön julkisten hankintojen sähköisessä ilmoituspalvelussa (HILMA) 4.10.2018 (ilmoituksen numero 2018-020546) sekä Tarjouspalvelu.fi – portaalissa.
Hankintaan liittyvät asiakirjat ovat olleet saatavilla sähköisesti täydellisinä, rajoituksetta ja maksutta osoitteessa: https://tarjouspalvelu.fi/kirkkonummi.
Tarjoukset on tullut lähettää sähköisesti Tarjouspalvelu.fi -toimittajaportaalista osoitteessa
https://tarjouspalvelu.fi 08.11.2018 klo 12.00 mennessä.
Tarjouspyynnössä määrättyyn määräaikaan mennessä tarjouksensa jättivät: KPMG Oy Ab (y-tunnus 1805485-9), PwC Julkistarkastus Oy (y-tunnus 1064970-0) sekä BDO Audiator Oy (y-tunnus 0904285-6). Saapuneet tarjoukset on avattu 9.11.2018 Kirkkonummen kunnan hankintayksikkö-organisaatiossa. Tarjousten avaamisesta on muodostettu erillinen tarjousten avauspöytäkirja.
Tarjousten tarjouspyynnön mukaisuuden arviointi: Hankintalain 74 §:n mukaisesti tarjouspyyntöä tai tarjousmenettelyn ehtoja vastaamattomat tarjoukset on suljettava tarjouskilpailusta. Kaikki tarjouskilpailuun saapuneet tarjoukset olivat tarjouspyynnön mukaisia.
Tarjoajien soveltuvuuden arviointi: Hankintalain 80:n mukaan hankintayksikön on suljettava pois tarjouskilpailusta, tarjoaja, jota koskee hankintalain 80 §:ssa tarkoitettu pakollinen poissulkemisperuste. Hankintayksikkö voi sulkea pois tarjouskilpailusta tarjoajan, jota koskee hankintalain 81 §:ssa tarkoitettu harkinnanvarainen poissulkemisperuste. Hankintayksikkö voi asettaa ehdokkaiden tai tarjoajien rekisteröitymistä, taloudellista ja rahoituksellista tilannetta sekä teknistä ja ammatillista pätevyyttä koskevia 84—86 §:ssä tarkoitettuja vaatimuksia ilmoittamalla tästä hankintailmoituksessa. Ehdokkaat tai tarjoajat, jotka eivät täytä hankintayksikön asettamia vähimmäisvaatimuksia, on suljettava tarjouskilpailusta. Tarjouskilpailun ehtojen perusteella kahdelta (2) alustavan tarjousvertailun perusteella parhaaksi arvioidulta tarjoajalta on pyydetty tarjoajan soveltuvuutta koskevat selvitykset ennen hankintapäätöksen tekemistä. BDO Audiator Oy ei täytä tarjouspyynnön kohdan Soveltuvuusvaatimukset kohdan ko. Tekninen suorituskyky ja ammatillinen pätevyys kohdassa 3.4 Tilintarkastajien pätevyys mukaista soveltuvuusvaatimusta. Tarjouspyynnön ehtojen perusteella tarjoaja voidaan sulkea pois tarjouskilpailusta, jos tarjoajaa koskee hankintalain 80 §:n mukainen pakollinen poissulkemisperuste, hankintalain 81 §:ssa tarkoitettu harkinnanvarainen poissulkemisperuste tai tarjoaja ei täytä muita tarjouspyynnössä asetettuja soveltuvuusvaatimuksia. BDO Audiator Oy esitetään suljettavaksi pois tarjouskilpailusta ja tarjous jätetään tästä huomioimatta tarjousten kokonaistaloudellista edullisuutta koskevassa vertailussa edellä tarkoitettu soveltuvuusvaatimuksen (3.4 Tilintarkastajien pätevyys) mukaisen vaatimuksen jäädessä ko. tarjoajan osalta täyttymättä (siltä osin kuin tarjouksessa nimetyt tilintarkastajien tai tarkastuslautakunnan sihteerin pätevyys ei ole HT, KHT tai JHT ja siltä osin kuin tarjouksessa nimettyjä tilintarkastajia ei ole merkitty patentti- ja rekisterihallituksen yläpitämään tilintarkastajarekisteriin). Valittavaksi ehdotettu tarjoaja täytti tarjouspyynnössä tarjoajan soveltuvuudelle asetetut vaatimukset. Valituksi tulevalta tarjoajalta on tarkastettu tilaajavastuulain mukaiseen tilaajan selvittämisvelvollisuuteen liittyvät todistukset/ selvitykset.
Tarjouksen valintaperuste:
Tarjouskilpailu ratkaistaan kokonaistaloudellisesti edullisimman tarjouksen tehneen eduksi vertaillen tarjouksia tarjouspyynnön kohdassa ”Päätöksenteon perusteet” sanotulla tavalla. Tarjousten vertailussa kokonaistaloudellisen edullisuuden perusteena paras hinta-laatusuhde. Kokonaistaloudellisesti edullisin tarjous on tarjousten kokonaistaloudellista edullisuutta koskevaan vertailuun oteutuista tarjouksista eniten vertailupisteitä saanut tarjous. Parasta hinta-laatu-suhdetta arvioidaan vertailuperusteilla, jotka ovat a) Hinta ja b) Laatu. Hinnan (a) painoarvo tarjousten kokonaistaloudellista edullisuutta koskevassa vertailussa on 70 % ja laadun (b) 30 %.
Vertailuperusteen a) Hinta (kohdat a.1-a.7) perusteella edullisinta vertailuhintaa tarjonnut tarjoaja saa 70,00 vertailupistettä. Muiden tarjoajien vertailupisteet kohdan a) Hinta perusteella lasketaan kaavalla 70,00 x edullisin vertailuhinta / tarjottu vertailuhinta. Hinta arvioidaan kriteerillä, joka on vertailuhinta. Vertailuhintaan sisällytetään tarjouspyynnössä määrätyt kriteerit (a.1 a.7) tarjouspyynnössä määrätyin painotuksin.
Hinnan osalta suoritetun tarjousvertailun perusteella todettiin seuraavat vertailuhinnat sekä vertailupisteiden määrät:
KPMG Oy Ab: vertailuhinta 94.845,00 eur./ vertailupisteiden määrä 63,32
PwC Julkistarkastus Oy : vertailuhinta 86.800,00 eur./ vertailupisteiden määrä 70,00
Edullisin vertailuhinta: PwC Julkistarkastus Oy 86.800 eur.
b. Laatu
Vertailuperusteeseen b) Laatu sisältyvät kriteerit b.1 (tarjouksessa nimetyn päävastuullisen JHT-tilintarkastajan työkokemus), b.2 (tarjouksessa nimettyjen kahden avustavan tilintarkastajan työkokemus) sekä b.3 (Tarjouksessa tarkastuslautakunnalle nimetyn sihteerin työkokemus).
Vertailuperusteen b) Laatu perusteella eniten peruspisteitä saanut (peruspisteet yhteensä kriteerien b.1- b.3 perusteella) tarjoaja saa 30,00 vertailupistettä. Muiden tarjoajien vertailupisteet kohdan b. Laatu perusteella lasketaan kaavalla 30,00 x tarjoajan perusperusteiden yhteismäärä kohdista b.1-3 / suurin peruspisteiden yhteismäärä tarjouksessa kohtien b.1-b.3 perusteella.
Laadun osalta todettiin seuraavat peruspisteiden (pp) määrät:
KPMG Oy Ab: yhteensä 17,00 pp
b.1= 8,00 pp
b.2 =8,00 pp eli avustava tilintarkastaja I 3,00 pp ja avustava II 5,00 pp
b.3= 1,00 pp
PwC Julkistarkastus Oy: yhteensä 15,00 pp
b.1= 4,00 pp
b.2 =6,00 pp eli avustava tilintarkastaja I 3,00 pp ja avustava II 3,00 pp
b.3= 5,00 pp
Suurin peruspisteiden yhteismäärä kohdan b) Laatu perusteella KPMG Oy Ab, 17,00 pp
Vertailupisteet kohdan b.) Laatu perusteella:
KPMG Oy Ab: 30,00 vertailupistettä
PwC Julkistarkastus Oy: 26,47 vertailupistettä
Tarjousten kokonaistaloudellista edullisuutta koskevan vertailun yhteenveto (edellä kohdan a) Hinta ja b) laatu perusteella saadut vertailupisteet yhteensä):
KPMG Oy Ab: 94,06 vertailupistettä
PwC Julkistarkastus Oy: 96,47 vertailupistettä
Kokonaistaloudellisesti edullisin tarjous (hinta-laatusuhteeltaan paras tarjous): PwC Julkistarkastus Oy 96,47 vertailupistettä (suurin vertailupisteiden yhteismäärä tarjousvertailuun otetuista tarjouksista)
Hankinnassa sovelletaan lakia viranomaisen toiminnan julkisuudesta (621/1999). Tarkastuslautakunnan päätösesitys perusteluineen tulee julkiseksi vasta päätöksenteon jälkeen. Saapuneet tarjoukset ja niihin liittyvät asiakirjat (lukuun ottamatta liikesalaisuuksia ja EU-hankinnassa liikesalaisuuksiin verrattavissa olevia hinnan muodostumisen perusteita ja osahinnoittelua) tulevat julkisiksi asianosaisille kun hankintapäätös (puheena olevassa hankinnassa kunnanvaltuuston hankintapäätös) on asiassa tehty. Saapuneet tarjoukset ja niihin liittyvät asiakirjat (lukuun ottamatta liikesalaisuuksia ja EU-hankinnassa liikesalaisuuksiin verrattavissa olevia hinnan muodostumisen perusteita ja osahinnoittelua) tulevat julkisiksi muille kuin asianosaisille kun hankintasopimus puheena olevassa hankinnassa on tehty. Hankinta-asiakirjoja (kuten saapuneita tarjouksia) säilytetään Kirkkonummen kunnan asiakirjahallinnossa. Hankinta-asiakirjoja voi tiedustella controller Ari Hasulta (etunimi.sukunimi@kirkkonummi.fi). Hankintaprosessin aikana viranomaisella on harkintavalta (harkinnanvaraisesti julkiset asiakirjat) sen suhteen, mitä tietoja ja kenelle se voi antaa hankintaprosessin eri vaiheissa hankintapäätöksen teon ja sopimuksen allekirjoittamisen välisenä aikana.
Hankinnan jakaminen osin: hankintaa ei ole jaettu osiin. Hankintayksikön näkemyksen mukaan puheena olevan hankinnan jakaminen osiin vaikeuttaisi teknisesti sopimuksen kohteena olevan palvelun toteuttamista sekä sopimuksen eri osien sopimuskumppaneiden koordinointi heikentäisi mahdollisuuksia toteuttaa sopimuksen kohteena oleva palvelu sopimuksen edellyttämällä tavalla.
Hankinnan kokonaisarvo (mukaan lukien hankintasopimukseen liittyvä optiomahdollisuus) on noin 500.000 euroa (alv 0%).
Tarkastuslautakunnan tilintarkastusyhteisön valintaa koskevaan esitykseen ei ole liitetty muutoksenhakuohjausta (oikaisuvaatimusta tai kunnallisvalitusta ei saa kuntalain 136 §:n mukaan tehdä päätöksestä, joka koskee vain valmistelua tai täytäntöönpanoa.
laki julkisista hankinnoista ja käyttöoikeussopimuksista: § 74, § 80-86, § 93, § 97 ja § 138
kuntalaki § 121-122
Kirkkonummen kunnan hallintosääntö § 110
- Tilintarkastuspalveluiden hankintaa koskeva tarjouspyyntö 197562/Kirkkonummen kunnan sekä kuntakonserniin kuuluvien tytäryhteisöjen tilintarkastuspalveluiden hankinta (KonDno 2018/365) liitteineen (liitteet 1-5)
Päätetään esityksestä valtuustolle tilintarkastajan valinnasta.
Tarkastuslautakunta esittää kunnanvaltuustolle, että kunnanvaltuusto päättää
sulkea pois tarjouskilpailusta BDO Audiator Oy:n tarjouspyynnössä esitettyjen soveltuvuusvaatimusten täyttymättä jäämisen vuoksi selostusosassa kohdassa ”Tarjoajien soveltuvuuden arviointi” sanotuin perusteluin,
valita Kirkkonummen kunnan ja kuntakonsernin tilintarkastusyhteisöksi tarjouskilpailussa kokonaistaloudellisesti edullisimman tarjouksen tehneen PwC Julkistarkastus Oy: (y-tunnus 1064970-0) ja vastuunalaiseksi tilintarkastajaksi JHT Outi Koskisen,
valtuuttaa kunnanjohtajan allekirjoittamaan puheena olevaan hankintaan liittyvän, tilikausien 2019-2021 tilintarkastuspalveluita (mukaan lukien tilikausia 2022 ja 2023 koskeva optio) hankintasopimuksen PwC Julkistarkastus Oy:n (y-tunnus 1064970-0) kanssa,
todeta, että tarjouskilpailussa valitun tilintarkastusyhteisön toimikautta voi­daan jatkaa tilikausia 2022 ja 2023 koskevalla optiolla, jonka käyttämisestä kunnanvaltuusto tekee erillisen päätöksen tarkastuslautakunnan eh­do­tuk­ses­ta viimeistään kolme (3) kuukautta ennen sopimuskauden päät­ty­mis­tä.
Tarkastuslautakunnan sihteeri Janne Majoinen poistui kokouksesta klo 20.04 tämän pykälän käsittelyn ja päätöksenteon ajaksi. Puheenjohtaja Ulla Seppälä toimi sihteerinä tämän pykälän aikana.
Tarkastuslautakunta esittää kunnanvaltuustolle,​ että kunnanvaltuusto päättää
sulkea pois tarjouskilpailusta BDO Audiator Oy:n tarjouspyynnössä esitettyjen soveltuvuusvaatimusten täyttymättä jäämisen vuoksi selostusosassa kohdassa ”Tarjoajien soveltuvuuden arviointi” sanotuin perusteluin,​
valita Kirkkonummen kunnan ja kuntakonsernin tilintarkastusyhteisöksi tarjouskilpailussa kokonaistaloudellisesti edullisimman tarjouksen tehneen PwC Julkistarkastus Oy: (y-​tunnus 1064970-​0) ja vastuunalaiseksi tilintarkastajaksi JHT Outi Koskisen,​
valtuuttaa kunnanjohtajan allekirjoittamaan puheena olevaan hankintaan liittyvän,​ tilikausien 2019-​2021 tilintarkastuspalveluita (mukaan lukien tilikausia 2022 ja 2023 koskeva optio) hankintasopimuksen PwC Julkistarkastus Oy:n (y-​tunnus 1064970-​0) kanssa,​
todeta,​ että tarjouskilpailussa valitun tilintarkastusyhteisön toimikautta voidaan jatkaa tilikausia 2022 ja 2023 koskevalla optiolla,​ jonka käyttämisestä kunnanvaltuusto tekee erillisen päätöksen tarkastuslautakunnan ehdotuksesta viimeistään kolme (3) kuukautta ennen sopimuskauden päättymistä.
Liite 1 Sopimus, tarkastusltk 10.1.2019.pdf.pdf (pdf, 84 kt)
Liite 2 Henkilötietojen käsittelyä ja tietosuojaa koskevat sopimusehdot, tarkastuslkt 10.1.2019.pdf.pdf (pdf, 204 kt)
Liite 3 Hankittavalle palvelulle asetettavat vaatimukset ja henkilöstön kelpoisuusvaatimukset, tarkastuslkt 10.1.2019.pdf.pdf (pdf, 178 kt)
Liite 4 Henkilöstöliite, tarkastuslkt 10.1.2019.pdf.pdf (pdf, 178 kt)
Liite 5 JYSE palvelut huhtikuu 2017, tarkastuslkt 10.1.2019.pdf.pdf (pdf, 242 kt)
tarjouspyynto_197562-3, tarkastuslkt 10.1.2019.pdf.pdf (pdf, 293 kt)
§ 3 Sarvvikinportin asemakaava (hanke 34500), asemakaavan hyväksyminen MRL 52 §:n mukaisesti
§ 4 Riistametsän asemakaava (hanke 34600), asemakaavan hyväksyminen MRL 52 §:n mukaisesti
§ 5 Kirkkonummen kunnan lausunto MAL 2019 -suunnitelmaluonnoksesta
§ 7 Uuden varajäsenen nimeäminen Kirkkonummen Vesi -liikelaitoksen johtokuntaan
§ 8 Uuden kiinteistötoimitusten uskotun miehen valitseminen valtuustokauden loppuun
§ 9 Valtuustoaloite nro 1/2019 - aloite osallistuvan budjetoinnin käyttöön ottamisesta kuntalaisten osallistumismahdollisuuksien ja kunnan toiminnan avoimuuden lisäämiseksi (lisäpykälä)
§ 10 Valtuustoaloite nro 2/2019 - Muovin käytön vähentäminen ja muovin kierrätyksen tehostaminen Kirkkonummella (lisäpykälä)

References: § 6
 § 110
 § 74
 § 80
 § 93
 § 97
 § 138
 § 121
 § 110

§ 3

§ 4

§ 5

§ 7

§ 8

§ 9

§ 10